ফ্রাঙ্কেনস্টাইন (২০২৫-এর চলচ্চিত্র)

***ফ্রাঙ্কেনস্টাইন*** () হল গিয়ের্মো দেল তোরো প্রযোজিত, রচিত ও পরিচালিত ২০২৫ সালের মার্কিন গথিক বিজ্ঞান কল্পকাহিনীমূলক নাট্যধর্মী চলচ্চিত্র। এটি ম্যারি শেলির ১৮১৮ সালের *[[ফ্রাঙ্কেনস্টাইন (উপন্যাস)|একই নামের]]* উপন্যাস অবলম্বনে নির্মিত। এতে ভিক্টর ফ্রাঙ্কেনস্টাইন চরিত্রে অভিনয় করেছেন অস্কার আইজ্যাক ও ক্রিয়েচার চরিত্রে অভিনয় করেছেন জ্যাকব ইলর্ডি এবং পার্শ্ব চরিত্রে অভিনয় করেছেন মিয়া গথ ও ক্রিস্টফ ভালৎজ। এতে আত্মঅহংকারী বিজ্ঞানী ফ্রাঙ্কেনস্টাইনের জীবনী দেখানো হয়েছে, যিনি নতুন জীবন সৃষ্টির পরীক্ষা করতে গিয়ে ভয়াবহ পরিণতি বয়ে আনেন।

২০২৫ সালের ৩০শে আগস্ট ৮২তম ভেনিস আন্তর্জাতিক চলচ্চিত্র উৎসবে *ফ্রাঙ্কেনস্টাইন*-এর উদ্বোধনী প্রদর্শনী হয়। চলচ্চিত্রটি ১৭ই অক্টোবর মার্কিন যুক্তরাষ্ট্রে সীমিত পরিসরে মুক্তি পায় এবং পরে ৭ই নভেম্বর স্ট্রিমিং পরিষেবা নেটফ্লিক্সে মুক্তি পায়। এটি সমালোচকদের নিকট থেকে ইতিবাচক পর্যালোচনা লাভ করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট চলচ্চিত্রটিকে তাদের ২০২৫ সালের শীর্ষ ১০ চলচ্চিত্রের তালিকায় স্থান দেয়। এটি ৮৩তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্রসহ ৫টি বিভাগে মনোনয়ন লাভ করে।

## অভিনয়শিল্পীদল
* অস্কার আইজ্যাক - ব্যারন ভিক্টর ফ্রাঙ্কেনস্টাইন, মৃতদেহ থেকে জীবন সৃষ্টির পরিকল্পনাকারী চিকিৎসক
** ক্রিশ্চিয়ান কনভারি - তরুণ ভিক্টর
* জ্যাকব ইলর্ডি - ক্রিয়েচার, ভিক্টরের দানবাকৃতির সৃষ্টি
* মিয়া গথ:
** লেডি এলিজাবেথ হারল্যান্ডার, উইলিয়ামের বাগদত্তা
** ব্যারনেস ক্লেয়ার ফ্রাঙ্কেনস্টাইন, ভিক্টরের মৃত মা, যিনি উইলিয়ামের জন্মের সময় মারা যান
* ফেলিক্স ক্যামেরার - উইলিয়াম ফ্রাঙ্কেনস্টাইন, ভিক্টরের ছোট ভাই ও এলিজাবেথের বাগদত্তা
* ডেভিড ব্র্যাডলি - অন্ধ লোক, ক্রিয়েচারের সাথে বন্ধুত্ব হওয়া অন্ধ বৃদ্ধ লোক
* লার্স মিগলসন - ক্যাপ্টেন অ্যান্ডারসন, উত্তর গোলার্ধে রাজকীয় ওলন্দাজ নৌবাহিনীর অভিযানের প্রধান
* চার্লস ড্যান্স - ব্যারন লিওপল্ড ফ্রাঙ্কেনস্টাইন, ভিক্টরের কঠোর বাবা ও প্রখ্যাত চিকিৎসক
* ক্রিস্টফ ভালৎজ - হেনরিখ হারল্যান্ডার, এলিজাবেথের চাচা
* কাইল গেটহাউজ - তরুণ শিকারি, অন্ধ লোকের ছেলে
* লরেন কলিন্স - আলমা, শিকারির স্ত্রী
* সোফিয়া গালাসো - অ্যানা-মারিয়া, অন্ধ লোকের নাতনী ও তরুণ শিকারির মেয়ে
* রাফ ইনসন - প্রফেসর ক্রেম্প
* বার্ন গরম্যান - জল্লাদ
* নিকোলাই লাই কাস - চিফ অফিসার লারসেন

## মুক্তি
২০২৫ সালের ৩০শে আগস্ট ৮২তম ভেনিস আন্তর্জাতিক চলচ্চিত্র উৎসবে *ফ্রাঙ্কেনস্টাইন*-এর উদ্বোধনী প্রদর্শনী হয়।

উত্তর আমেরিকায় চলচ্চিত্রটির উদ্বোধনী প্রদর্শনীর জন্য টরন্টো আন্তর্জাতিক চলচ্চিত্র উৎসবে একটি বিশেষ উপস্থাপনা অনুষ্ঠান আয়োজন করে, যেখানে এটি ২০২৫ সালের ৮ই সেপ্টেম্বর প্রদর্শিত হয়। ২০২৫ সালের ১৮ই সেপ্টেম্বর ৩০তম বুসান আন্তর্জাতিক চলচ্চিত্র উৎসবের গালা উপস্থাপনায় এটি প্রদর্শিত হয় এবং ২০২৫ সালের ১৩ই অক্টোবর ৬৯তম বিএফআই লন্ডন চলচ্চিত্র উৎসবের হেডলাইন গালায় প্রদর্শিত হয়। মেক্সিকান উদ্বোধনী প্রদর্শনীর জন্য এটি মোরেলিয়া আন্তর্জাতিক চলচ্চিত্রে উৎসবে প্রদর্শিত হয়।

চলচ্চিত্রটি ২০২৫ সালের ১৭ই অক্টোবর মার্কিন যুক্তরাষ্ট্রে নির্বাচিত কয়েকটি ৩৫ মি.মি. ও আইম্যাক্স প্রেক্ষাগৃহে সীমিত পরিসরে মুক্তি পায় এবং পরে ৭ই নভেম্বর বৈশ্বিক পরিসরে নেটফ্লিক্সে মুক্তি পায়। পিমিয়েন্তা ফিল্মস মেক্সিকোতে নির্বাচিত কয়েকটি প্রেক্ষাগৃহে মুক্তির পরিবেশনার দায়িত্ব পালন করে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:২০২৫-এর চলচ্চিত্র
বিষয়শ্রেণী:২০২৫-এর নাট্য চলচ্চিত্র
বিষয়শ্রেণী:২০২৫-এর বিজ্ঞান কল্পকাহিনীমূলক লোমহর্ষক চলচ্চিত্র
বিষয়শ্রেণী:২০২৫-এর মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের ঐতিহাসিক নাট্য চলচ্চিত্র
বিষয়শ্রেণী:২০২০-এর দশকের ঐতিহাসিক লোমহর্ষক চলচ্চিত্র
বিষয়শ্রেণী:২০২০-এর দশকের বিজ্ঞান কল্পকাহিনীমূলক নাট্য চলচ্চিত্র
বিষয়শ্রেণী:২০২০-এর দশকের লোমহর্ষক নাট্য চলচ্চিত্র
বিষয়শ্রেণী:ইংরেজি ভাষার ঐতিহাসিক নাট্য চলচ্চিত্র
বিষয়শ্রেণী:ইংরেজি ভাষার ঐতিহাসিক লোমহর্ষক চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীমূলক নাট্য চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীমূলক লোমহর্ষক চলচ্চিত্র
বিষয়শ্রেণী:ইংরেজি ভাষার লোমহর্ষক নাট্য চলচ্চিত্র
বিষয়শ্রেণী:মার্কিন ঐতিহাসিক নাট্য চলচ্চিত্র
বিষয়শ্রেণী:মার্কিন ঐতিহাসিক লোমহর্ষক চলচ্চিত্র
বিষয়শ্রেণী:মার্কিন গথিক লোমহর্ষক চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক নাট্য চলচ্চিত্র
বিষয়শ্রেণী:মার্কিন লোমহর্ষক নাট্য চলচ্চিত্র
বিষয়শ্রেণী:নেটফ্লিক্সের মৌলিক চলচ্চিত্র
বিষয়শ্রেণী:গিয়ের্মো দেল তোরো পরিচালিত চলচ্চিত্র
বিষয়শ্রেণী:গিয়ের্মো দেল তোরো প্রযোজিত চলচ্চিত্র
বিষয়শ্রেণী:গিয়ের্মো দেল তোরোর চিত্রনাট্য সংবলিত চলচ্চিত্র
বিষয়শ্রেণী:জে. মাইলস ডেল প্রযোজিত চলচ্চিত্র
বিষয়শ্রেণী:স্কট স্টাবার প্রযোজিত চলচ্চিত্র
বিষয়শ্রেণী:আলেকসঁদ্র দেসপ্লা সুরারোপিত চলচ্চিত্র
বিষয়শ্রেণী:ফ্রাঙ্কেনস্টাইন চলচ্চিত্র
বিষয়শ্রেণী:পুনরুত্থান সম্পর্কে চলচ্চিত্র
বিষয়শ্রেণী:মস্তিষ্ক প্রতিস্থাপন সম্পর্কে চলচ্চিত্র
বিষয়শ্রেণী:১৮৫৫-এর পটভূমিতে চলচ্চিত্র
বিষয়শ্রেণী:১৮৫৭-এর পটভূমিতে চলচ্চিত্র
বিষয়শ্রেণী:এডিনবরায় ধারণকৃত চলচ্চিত্র
বিষয়শ্রেণী:টরন্টোয় ধারণকৃত চলচ্চিত্র
বিষয়শ্রেণী:লিংকনশায়ারে ধারণকৃত চলচ্চিত্র